37.5 Ladies – Enrico Santi Footwear
Keyword comfort high heels LACE UPS low heels mid heels pumps SMART CASUAL Liewe Dagboek: Dag 24 Mei – I scrap 2
Nog ‘n dag is verby.
Ek kannie glo dat week ses van die tweede termyn reeds verby is nie. Daar bly nog vier weke oor dan is dit die Julie vakansie. Die onderwysers is ernstig besig om die kinders te evalueer. Die ouers word dan een vir een ingeroep, kommentaar word gelewer en bespreek. Ouers en onderwyser besluit saam of kind na volgende klas aangeskuif kan word en of hul dink hy/sy moet nog ‘n maand of so in selfde klas bly.
Die stesel hier is nogal heel anders as in SA.
Kinders gaan skooltoe sodra die kind vyf geword het. Byvoorbeeld Jannie verjaar 20 April en dan begin hy/sy hul skoolloopbaan. Die jaar is ook in twee gedeel. Die eerste deel word einde tweede termyn afgesluit met ‘n aanskuif na ‘n volgende klas. Dieselfde geld vir aan die einde van die jaar. Baie word in ag geneem; hoe kind reageer op verskillende vaardighede en ook op inligting wat hy op die einde onder die knie moet hê voordat hy/sy aanskuif.
Die klasse bestaan ook uit twee jare se kinders met twee onderwysers in een klaskamer.
Beginners klas skuif aan na jaar een klas.Die skuif kan enige tyd gedoen word sodra die 5-jarige gereed is om werklike skool te begin. Jaar twee is op hul eie. Jaar drie en vier is in een klaskamer en die seniors, jaar vier en vyf, is saam in klaskamer. Hier is drie skool afdelings. Primêre skool, intermediêre skool en kollege.
Stella en Bea het die naweek by ander ouma en oupa gaan kuier want dis Oupa se verjaarsdag. Hul kom weer Maandag terug.
Vrydae het ek my skryfgroep in die biblioteek. Dit was ‘n lekker kuier. Ek het die stuk wat Trompie geskryf het in Engels vertaal en die ouens het dit baie geniet om te hoor wat hy alles te sê het. Daar word toe aanbeveel dat ek ‘n kinderboek moet skryf met al die dinge wat Trompie ondervind. Ek het toe vertel dat ek lankal sit en broei oor die stories van Trompie as die hoof karakter. Ek het al heelwat nagelees en uitgevind oor hoe om kinderboeke te skryf en te illustreer. Ek sal sekerlik daarby uitkom sodra ek minder werk het om te doen. Dit vat baie tyd en aandag om ‘n boek te skryf en saam te stel. My memoir is ook nog hangende. Ek het my laerskool deel al soort van gedoen en moet nog die hoërskool en verdere opleiding doen vir my tweede boek.
Ek sien uit na die naweek om bietjie uit te rus.
O, en ek het toe gister niks gebrei nie. Hopelik kry ek die naweek kans om klaar te maak.
Author scrapydo2.wordpress.comPosted on 2019-05-24 Format GalleryCategories Afrikaans, Afrikaanse Tokkels, Liewe Dagboek, skryfTags storie, vakansie, vertel
8 thoughts on “Liewe Dagboek: Dag 24 Mei”
Dit wys jou net. ‘n Mens kan op enige ouderdom nog besluit om ‘n nuwe projek aan te pak. Stuur bietjie van jou energie hierdie kant toe.
2019-05-25 at 11:01 pm
Sal jou bietjie stuur maar die energie put my liggaam uit want dis my brein wat meer oortyd werk.
2019-05-24 at 1:01 pm
Wow jy is omtrent ‘n besige Byrjie. Solank jy dit geniet. Lekker naweek
2019-05-25 at 11:00 pm
Geniet is die belangrike woord. Ek moet myself besig hou anders hol die gedagtes in verkeerde rigtings
2019-05-24 at 10:16 am
Lekker naweek vir jou, Ineke!
2019-05-25 at 10:59 pm
Dankie, naweek is amper verby en my skrywery het weer agterwee gebly.
2019-05-24 at 9:44 am
Jy is ongelooflik besig en kreatief, Ineke! Ek haal my hoed af vir jou, veral as jy nog kans sien vir die skryf van ‘n kinderboek.
Jong, jy moenie nog praat nie! Ek moet my brein besig hou anders dwaal hy ook weg en maak my morbied.
Previous Previous post: Liewe Dagboek: Dag 23 Mei
Next Next post: Liewe Dagboek: Dag 25 & 26 Mei